b'\n_START_ARTICLE_\nKo\xc5\xa1uta\n_START_PARAGRAPH_\nKo\xc5\xa1uta je grebenast gorski masiv v Karavankah._NEWLINE_Masiv Ko\xc5\xa1ute je najmogo\xc4\x8dnej\xc5\xa1i in najhomogenej\xc5\xa1i masiv v osrednjem delu Karavank. Dolg je okoli 10 km in ima kar \xc5\xa1est velikih samostojnih vrhov visokih prek 2000 m. Pri\xc4\x8dne se na zahodu nad Ljubeljem in poteka do Kokr\xc5\xa1kega potoka na vzhodu, Velikega vrha, Kofce gore in Kladiva. Najvi\xc5\xa1jo to\xc4\x8dko dose\xc5\xbee v Ko\xc5\xa1utnikovem turnu (2133 mnm). Med vrhovi ve\xc4\x8dinoma ni globokih sedel. Severna stran je po vsej dol\xc5\xbeini spodrezana v ogromno steno, ki se pestrih stopnjah, grapah in stebrih lomi v globino. Ju\xc5\xbeni travnati hribi pa se strmo spu\xc5\xa1\xc4\x8dajo do gozdne meje na vi\xc5\xa1ini okoli 1500 m, ki spremlja ves masiv od Kofc prek \xc5\xa0ije do Dolge njive pod Tolsto Ko\xc5\xa1uto (2057 m)._NEWLINE_Po grebenu Ko\xc5\xa1ute te\xc4\x8de dr\xc5\xbeavna meja med Avstrijo in Slovenijo. Planinska domova sta na Kofcah (1488 m) - Dom na Kofcah in na avstrijski strani - planinska postojanka Koschutahaus (1279 m), ki stoji na ju\xc5\xbenem robu Planine Mrzli log.'